OpenLLM-France/wikimedia huggingface dataset:
# Baillé

Baillé (en bretó Balieg, en gal·ló Balhae) és un municipi francès, situat a la regió de Bretanya, al departament d'Ille i Vilaine. L'any 2006 tenia 325 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 338 | 333 | 284 | 286 | 285 | 315 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Olivier Gaigne | |
# Tiranet de coroneta grisa

El tiranet de coroneta grisa (Phyllomyias plumbeiceps) és una espècie d'ocell de la família dels tirànids (Tyrannidae) que habita els boscos dels Andes, del sud i centre de Colòmbia, est de l'Equador i est del Perú.

## Referències

* ↑ «Tiranet de coroneta grisa». Cercaterm. TERMCAT, Centre de Terminologia. Rev. 20/06/2021(català)
# Puig-oriol (Lluçà)

Puig-oriol és una casa de Lluçà (Lluçanès) inclosa a l'Inventari del Patrimoni Arquitectònic de Catalunya.

## Descripció

Casa de planta irregular que ha sofert modificacions i ampliacions al llarg del temps. La teulada és a dues vessants. L'edifici antic cobreix la planta amb volta de canó. Les cantoneres de l'edifici són de pedra treballada així com totes les finestres i la portada que té una llinda amb la data 1755. A la banda dreta i adossat hi ha un femer i darrere la casa un altre edifici fet sobre la roca. Darrere hi ha una lliça amb una llinda que duu la data de 1692.
Situada la mig de la casa hi ha una xemeneia; la seva boca és de forma quadrada i la sostenen unes bigues de 2 x 2 metres. La forma quadrada es va tancant progressivament i transformant fins a fer-se rodona. És una xemeneia de proporcions molt grans. Les lloses de terra són grans i fan un clot a la part central. En una de les parets que formen la xemeneia hi ha una volta buidada i al costat una espiera que anava de l'habitació de l'amo a la cuina.

## Història

Puigoriol és un dels grans masos de Lluçà que s'originà en èpoques molt reculades i prosperà a partir del segle xv. Fou una de les batllies del monestir de Lluçà i l'hereu n'era el batlle. El mas va ser reedificat en els segles xvii i XVIII.

## Referències

* 1 2 3 «Puig-oriol». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 12 setembre 2017].
# Jurgen Van den Broeck

Jurgen Van den Broeck (Herentals, 1 de febrer de 1983) és un ciclista belga, professional des del 2004. Actualment corre a l'equip Lotto NL-Jumbo.
Bon rodador, com ho demostra haver estat campió del món de contrarellotge júnior el 2001, darrerament s'ha destacat com un bon escalador. Tot i haver estat una bona promesa del ciclisme belga, fins al moment no ha aconseguit grans resultats, destacant sols en algunes curses d'una setmana i la setena plaça final del Giro d'Itàlia de 2008.
El 2009 va fer un bon final de Tour de França, estant amb els millors a les etapes alpines, però el temps perdut en la 4a etapa no el deixà passar de la 15a posició final, la millor classificació d'un belga des que el 1999 Kurt Van De Wouwer acabés 11è.
El 2010 va millorar els seus resultats al Tour de França, acabant 5è de la classificació general. També aconseguí bons resultats a la Volta a Andalusia, en què acabà segon de la general, al Critèrium del Dauphiné, en què fou quart, o la Volta al País Basc, en què acabà desè.
El 2011 aconseguí el que fins al moment és la seva única victòria com a professional, en guanyar la primera etapa del Critèrium del Dauphiné amb final a Saint-Pierre-de-Chartreuse.
El 2015 es va proclamar campió nacional en contrarellotge.

## Palmarès

* 2001
** Campió del món júnior en contrarellotge
* 2002
** 1r a la Volta a Limburg amateur
** Vencedor d'una etapa a la Volta a la província de Namur
* 2003
** 1r a la Zellik-Galmaarden
** 1r a la Klasika Txuma
** Vencedor d'una etapa del Triptyque des Monts et Châteaux
* 2011
** Vencedor d'una etapa al Critèrium del Dauphiné
* 2015
** Campió de Bèlgica en contrarellotge

### Resultats al Tour de França

* 2009. 14è de la classificació general
* 2010. 3r de la classificació general
* 2011. Abandona per caiguda (9a etapa)
* 2012. 4t de la classificació general
* 2013. No surt (6a etapa) per culpa d'una caiguda el dia anterior.
* 2014. 13è de la classificació general
* 2016. No surt (12a etapa)

### Resultats al Giro d'Itàlia

* 2007. 74è de la classificació general
* 2008. 7è de la classificació general
* 2015. 12è de la classificació general
* 2017. 91è de la classificació general

### Resultats a la Volta a Espanya

* 2011. 8è de la classificació general
* 2012. No surt (14a etapa)
* 2014. Abandona (13a etapa)
* 2015. No surt (18a etapa)

## Referències

* ↑ Van den Broeck se estrena en el Dauphiné a marca.com (6 de juny de 2011) (castellà)
* ↑ «Jurgen Van den Broeck quitte déjà le Tour !». dhnet.be, 04-07-2013.

## Enllaços externs

* Fitxa de Jurgen van den Broeck a sitiodeciclismo.net
* Web oficial Arxivat 2008-04-14 a Wayback Machine.
# Yanagorri

A Auñamendi, Yanagorri és el nom d'un geni associat a Mari. Tenia la seva residència al cim de la muntanya Auñamendi o Anie. Hi havia jardins meravellosos, i la poció feta amb plantes locals donava molta força al bevedor.
Tanmateix, per arribar al palau i al jardí, calia superar la guàrdia dels gegants "Peluts" que n'eren guardians. Un cop beguda la poció, era possible derrotar aquests "peluts" a la batalla. El nom "Peluts" és gascó, i pel que sembla eren criatures mitològiques semblants als salvatges bascos. La llegenda de les residències màgiques de palaus o criatures mitològiques situades als principals cims dels Pirineus està molt estesa per tota la serra.

## Referències

* ↑ José Miguel de Barandiarán, obras completas. Egilea, Jose Miguel de Barandiaran. Argitaletxea, Editorial la gran enciclopedia vasca, Bilbao 1972.
* ↑ Pequeño diccionario de mitologia vasca y pirenaica. Egilea Olivier de Marliave. Argitaletxea, Alejandria, Bartzelona 1995.
# Pasqual Farràs

Pasqual Farràs (Solsona, 1959) és un professor i escriptor català. La seva segona novel·la, El vigilant i les coses, va ser finalista del Premi Crexells.

## Obres

* 1999: La mort del fabulador, Quaderns Crema, Barcelona.
* 2009: El vigilant i les coses, Edicions de 1984, Barcelona. Finalista al Premi Crexells 2010.
* 2012: V.V.A.A.: "A tot Cor", Edicions de l'Albí, Berga. Obra col·lectiva de narracions de 32 autors.

## Referències

* ↑ quadernscrema.com
* ↑ Regio7
* ↑ vilaweb.cat
* ↑ Cultures de Regió 7
# Fluctuacions primordials

Les fluctuacions primordials són variacions de densitat en l'univers primitiu que es consideren les llavors de tota estructura a l'univers. Actualment, l'explicació més àmpliament acceptada pel seu origen es troba en el context de la inflació còsmica. Segons el paradigma inflacionista, el creixement exponencial del factor d'escala durant la inflació va fer que les fluctuacions quàntiques del camp inflat s'estiressin a escales macroscòpiques i, en sortir de l'horitzó, "congelar-se". En les etapes posteriors de la dominació de la radiació i la matèria, aquestes fluctuacions van tornar a entrar en l'horitzó, i així van establir les condicions inicials per a la formació d'estructures.
Les propietats estadístiques de les fluctuacions primordials es dedueixen de les observacions d'anisotropies en el fons de microones còsmic i de les mesures de la distribució de la matèria.
# Cap Roig Festival

El Cap Roig Festival, també conegut com a Festival de Cap Roig, és un festival de música i dansa celebrat als Jardins de Cap Roig, a Calella de Palafrugell. Des de l'any 2001 se celebra anualment, i hi participen tot tipus d'artistes nacionals i internacionals.
El festival se celebra en un escenari a l'aire lliure, en un paratge natural de 17 hectàrees de superfície davant del mar, a tocar dels jardins, amb una capacitat per a 2118 espectadors. Aquest esdeveniment genera més de 15 milions d'euros i 220 llocs de treball a temps complet a l'estiu.

## Història

Els orígens del castell i del jardí botànic de Cap Roig, lloc on se celebra el festival, es remunten a l'any 1927. Van ser construïts i dissenyats pel coronel rus Nicolai Woevodsky, aficionat al dibuix i a l'arquitectura, i per la seva esposa Dorothy Webster, aristòcrata anglesa, decoradora i aficionada a l'arqueologia i a la jardineria. Aquesta parella van deixar la seva vida a Londres per construir el seu somni en aquest paratge únic situat al costat del mar.
El Festival de Cap Roig se celebra a l'estiu, i és l'esdeveniment més important de la Costa Brava. La direcció i la producció artística de Cap Roig porta cada any grans noms de la música i la dansa al castell i al jardí botànic. L'any 2007, el diari britànic The Independent el va posicionar segon en una llista dels 10 millors festivals d'estiu. La 17a edició, celebrada el 2017, va batre el rècord d'assistència amb 46.316 espectadors, els quals van exhaurir les entrades de 20 dels 27 concerts programats.

## Referències

* ↑ «Cap Roig Festival». Gran Enciclopèdia Catalana. Barcelona: Grup Enciclopèdia Catalana.
* ↑ «El Festival». Cap Roig Festival. Arxivat de l'original el 24 d’agost 2017. [Consulta: 23 agost 2017].
* 1 2 «El Festival de Cap Roig bat el seu rècord d'assistència amb 46.316 espectadors». 324, 23-08-2017 [Consulta: 23 agost 2017].
* ↑ «Cap Roig, historia de un castillo» (en castellà). El Cultural, 20-07-2010 [Consulta: 23 agost 2017].
* ↑ «The top 10 summer festivals» (en anglès). The Independent, 19-05-2017 [Consulta: 23 agost 2017].

## Enllaços externs

* Cap Roig Festival - Lloc web oficial
# La Directa Tibidabo

La Directa Tibidabo és una cursa atlètica popular vertical que es disputa a Barcelona, organitzada pel Club Excursionista de Gràcia. Es tracta d'una cronoescalada mixta, en asfalt i muntanya, de 5 kilòmetres de recorregut i 450 metres de desnivell. Comença al carrer de Saragossa, prop de la seu de l'entitat al barri del Farró, i arriba a la plaça del Tibidabo, al peu de la basílica. La cursa té tres categories, absoluta, sub 20 i sub 15, tant per homes com per a dones.

## Edicions

La primera edició va tenir lloc el 15 de maig de 2022. Els guanyadors van ser Ricardo Esclápez, amb un temps de 24 minuts i 58 segons, i Marina Albesa, amb 30:15. Van arribar a la meta en menys d'una hora i mitja 122 corredors.
La segona edició es va celebrar el 7 de maig de 2023. Els guanyadors van ser Gabriel Company Rubio, amb un temps de 23 minuts i 43 segons, i Saray Prat Jiménez, amb 32:29.

## Referències

* ↑ «La directa al Tibidabo». Federació d'Entitats Excursionistes de Catalunya.
* ↑ «Ricardo Esclápez i Marina Albesa guanyen La Directa Tibidabo 2022». Betevé, 15-05-2022.
* ↑ «Pujada Tibidabo CEG Ladirecta». Xipgroc, 07-05-2023.
# Tiranet del Chocó

El tiranet del Chocó (Zimmerius albigularis) és un ocell de la família dels tirànids (Tyrannidae).

## Hàbitat i distribució

Habita el bosc als turons i muntanyes del sud-oest de Colòmbia i oest de l'Equador.

## Referències

* ↑ «Tiranet del Chocó». Cercaterm. TERMCAT, Centre de Terminologia. Rev. 20/06/2021(català)
# El Bon Pastor

«El Bon Pastor» té aquests significats:
# Franco Pinna

Franco Pinna (La Maddalena, 25 de juliol de 1925 - Roma, 1978) fou un fotògraf sard.
Publicà les seues fotos en revistes internacionals com Life, Stern, Sunday Times, Vogue, Plana Match, Època, L'Espresso, Panorama i Noi Donne. Els anys 1950 treballava junts amb Diego Carpitella que ell seguia en campanyes de recopilació de material folklorístic.

## Bibliografia

* Franco Pinna, L'isola del rimorso, Fotografie en Sardegna 1953-1967, Imago multimedia, 2004 ISBN 9788889545003, ISBN 8889545003
* G. Pinna, Con gli occhi della memòria. La Lucania nelle fotografie di Franco Pinna 1952-1959, Trieste, Ed. Il Ramo d'Oro, 2002 ISBN 888935903X
# Yandex

Yandex (en rus: Я́ндекс; NASDAQ: YNDX : YNDX) és el nom d'un cercador web de Rússia, i al seu torn el portal web més visitat del país, els llocs web del qual atreuen diàriament més de 12 milions d'usuaris (a partir del començament de 2009) de Rússia, Ucraïna i altres països de l'ex-URSS.
Yandex va començar a funcionar el 1997. El seu nom es deriva de l'anglès "Yet Another iNDEXer" (Un altre indexador més). La lletra russa "Я" també és el pronom singular de primera persona en rus, igual que la lletra I en anglès, la qual cosa fa de Яndex un joc de paraules bilingüe amb la paraula index, 'índex'.

## Referències

* ↑ http://www.runet.co/posicionamiento-en-yandex/ Arxivat 2014-06-06 a Wayback Machine.
* ↑ Where Google Isn't Goliath

## Enllaços externs

* www.yandex.ru
* www.yandex.com
# Pasqual Font de Mòra Chabrera

Pasqual Font de Mòra Chabrera (Vila-real, 28 abril de 1929 - 4 gener de 2005) va ser un futbolista i empresari valencià, president del Vila-real CF durant els anys 90.

## Biografia

Va ser futbolista durant la seua joventut i jugà en equips com el València CF i el CE Castelló. Va participar en la fundació del Real Unión de Irún. A més, al crear-se el 1946 el C.A. Foghethecaz (l'acrònim d'alguns dels cognoms de futbolistes), s'emportaren als millors. S'uniren els dos equips i va nàixer el C.A.F. Vila-real que amb el temps, es convertiria en el Vila-real Club de Futbol.
El 1957, amb 28 anys, acceptà el repte de ser president amb alguns ascens. El mateix any, el 4 de febrer del 1957, va contraure matrimoni amb la seua dona. Així mateix, va participar en la creació de la indústria taulellera de la Plana, amb la fabricació i difusió de tots els productes Alaplana.
Als anys 90 va tornar a aparèixer en la primera plana grogueta en tornar al càrrec com a president. Arribat ell, vingueren els anys d'esplendor del club i de l'empenta definitiva a l'ascens a les màximes categories del futbol espanyol. L'equip venia de pujar de Tercera divisió a la temporada 1990/91 a la Segona divisió B, i a partir d'aquell ascens pujaren uns anys després a la divisió de plata i a la temporada 1997/98 aconseguiren l'ascens a la Primera divisió espanyola. Aquest any la seua dona morí i Pasqual deixà de nou el càrrec en mans de Fernando Roig.
Va morir a Vila-real el 4 gener de 2005 amb l'edat de 76 anys.
# Terrell Myers

Terrell Myers (New Haven, 28 d'agost de 1974) és un exjugador de bàsquet nord-americà nacionalitzat britànic. Mesura 1,93 metres, i juga en la posició d'aler.
Es va formar com a jugador a la Universitat Saint Joseph 's, un centre universitari jesuïta de Filadèlfia. Després d'un periple universitari juga durant sis temporades a la lliga anglesa, les quatre primeres al Sheffield Sharks i les dues següents al London Towers, equip des del qual va fer el salt a l'ACB en la temporada 2003-04. Des del 98 a l'any 2002 va participar en els All Start de la Lliga Anglesa i va ser 'Jugador l'any' en la campanya 98-99, quedant campió de lliga en la temporada 99 i de copa a l'any següent, mentre militava al Sheffied Sharks.

## Trajectòria

* 1993/97 Saint Joseph's Hawks Estats Units
* 1997/01 Sheffield Sharks Regne Unit
* 2001/03 BBL London Towers Regne Unit
* 2003/06 CB Girona Espanya
* 2006/07 CB Murcia Espanya

## Referències

* ↑ «Polaris World confirma: Terrell Myers jugará en Murcia» (en castellà). [Consulta: 17 març 2021].

## Enllaços externs

* Ficha en ACB.COM
# Lècit (ciutat)

* Per a altres significats, vegeu «Lècit».
Lècit (en grec antic Λἠκυθος, en llatí Lecythus) era una ciutat a la península de Sitònia (Sithonia) a la Calcídia, no lluny de Torone, amb un temple d'Atena.
Brasides va atacar la ciutat, la va prendre a l'assalt, i la va destruir totalment excepte el temple i els edificis que hi estaven relacionats, diu Tucídides.

## Referències

* ↑ Alberich i Mariné, Joan (dir.); Cuartero i Iborra, Francesc J. (dir.). Diccionari Grec-Català. Enciclopèdia Catalana - Fundació Institut Cambó, 2015, p. 1081. ISBN 9788441224223.
* ↑ Smith, William (ed.). «Lecythus». Dictionary of Greek and Roman Geography (1854). [Consulta: 17 juliol 2021].

## Bibliografia

* Diccionario de arte: II. Barcelona: RBA: Larousse, 2003. ISBN 8483323915
Viccionari
# Atemptats a l'aeroport de Kabul del 2021

El 26 d'agost de 2021, dos atemptats (un atac suïcida i una explosió) van tenir lloc en l'Aeroport Internacional Hamid Karzai de Kabul, l'Afganistan, que va provocar un balanç provisional de 85 morts i més de 150 ferits. 44 civils afganesos, 28 soldats talibans i 13 militars estatunidencs foren assassinats. La branca regional de l'Estat Islàmic, Estat Islàmic del Gran Khorasan, va reivindicar els atacs.

## Referències

* 1 2 Regencia, Tamila Varshalomidze,Ted. «Kabul blasts death toll hits 85, evacuation flights resume» (en anglès). [Consulta: 27 agost 2021].
* ↑ «Almenys 60 morts i 140 ferits en l'atac a l'aeroport de Kabul». VilaWeb, 27-08-2021. [Consulta: 27 agost 2021].
* ↑ Kabul/Washington, Agències. «Una branca d’Estat Islàmic provoca 60 morts com a mínim amb atacs a Kabul», 27-08-2021. [Consulta: 27 agost 2021].
# Trachelyopterichthys taeniatus

Trachelyopterichthys taeniatus és una espècie de peix de la família dels auqueniptèrids i de l'ordre dels siluriformes.

## Morfologia

* Els mascles poden assolir 15 cm de longitud total.

## Hàbitat

És un peix d'aigua dolça i de clima tropical (20 °C-25 °C).

## Distribució geogràfica

Es troba a Sud-amèrica: conca del riu Amazones.

## Referències

* 1 2 3 FishBase (anglès)
* ↑ Baensch, H.A. i R. Riehl, 1985. Aquarien atlas. Band 2. Mergus, Verlag für Natur- und Heimtierkunde GmbH, Melle, Alemanya. 1216 p.
* ↑ Baensch, H.A. i R. Riehl, 1985.

## Bibliografia

* Divisió de Peixos de l'Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Burgess, W. E. An Atlas of Freshwater and Marine Catfishes: A Preliminary Survey of the Siluriformes (en anglès). TFH Publications, 1989. ISBN 9780866221313.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr., 2003. Auchenipteridae (Driftwood catfishes). p. 470-482. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Funció recursiva

En lògica matemàtica i computació, les funcions recursives o també conegudes com a funcions recursives-μ són una classe de funcions dels nombres naturals en els nombres naturals que són "computables" en un sentit intuïtiu. De fet, en teoria de la computabilitat es demostra que les funcions recursives són precisament les funcions que poden ser calculades amb el formalisme de còmput més general conegut com són les màquines de Turing. Les funcions recursives estan relacionades amb les funcions primitives recursives i la seva definició inductiva es construeix basant-se en les funcions primitives recursives. No tota funció recursiva és primitiva recursiva. L'exemple més conegut és la funció d'Ackermann.
Existeixen altres sistemes formals equivalents quant a poder d'expressió, per exemple, el càlcul lambda i les cadenes de Markov.

## Definició

Per definir les funcions recursives es pren la definició de les funcions primitives recursives, per permetre funcions parcials, agregant l'operador de cerca o minimització no acotada com segueix:
    Si $f(x,z_{1},z_{2},...,z_{n})$ és una funció parcial sobre els naturals amb $n+1$ arguments $x,z_{1},z_{2},...z_{n}$, la funció μx f és la funció parcial amb arguments $z_{1},...,z_{n}$ que retorna el més petit $x$ tal que $f(0,z_{1},z_{2},...,z_{n}),f(1,z_{1},z_{2},...,z_{n}),...,f(x,z_{1},z_{2},...,z_{n})$ estan totes definidies i $f(x,z_{1},z_{2},...,z_{n})=0$, si un tal $x$ existeix, en cas contrari μx f no està definida pels valors particulars dels arguments $z_{1},z_{2},...,z_{n}$.
Es pot verificar que l'especificació del mínim valor de x, junt amb la resta de la definició idèntica a les funcions primitives recursives, impliquen l'axioma de cerca acotada de les funcions primitives recursives.
El conjunt de les funcions recursives parcials està definit com el més petit conjunt de funcions parcials amb qualsevol nombre d'arguments dels naturals en els naturals que contenen el zero, el successor i les funcions de projecció, tals que la composició, la recursió primitiva i la cerca no acotada són operacions tancades d'aquest conjunt.
El conjunt de les funcions recursives totals és el subconjunt de les funcions recursives parcials que a més són funcions totals.
En la tesi de Church-Turing s'estableix el paral·lelisme entre màquina de Turing que no s'atura per certes entrades i el resultat indefinit d'una funció recursiva parcial. L'operador de cerca no acotada no pot ser definit usant les regles de definició de les funcions primitives recursives, ja que no es disposa en elles d'un mecanisme d'iteració no acotada pel qual podria no trobar-se el resultat d'una funció.
# Intons

Un llibre intons és aquell en què els quadernets no han estat tallats, de manera que cal obrir-los manualment. No són pròpiament intonsos aquells llibres amb els fulls oberts però en què les puntes dels fulls són bastes, és a dir, no han passat pel procés de guillotinatge que els dota d'uniformitat.
Tradicionalment el llibre intons és especial perquè les pàgines que no han estat separades en procés de tall mecànic, i cal separar-les manualment mitjançant un ganivet o un obrecartes, detall pel qual aquests llibres són considerats un objecte exquisit de gran valor estètic, ja que emula les edicions antigues en les quals predominava l'acabat rústic.
Tradicionalment moltes editorials publicaven els llibres en acabat intons per tal d'abaratir costos. També és tradicional de deixar intons certes edicions de bibliòfil.
Moltes editorials del món utilitzen en les seves publicacions aquest acabat; en són exemples molt distants aquest dos:
1. L'editorial El Tucán de Virgínia, amb seu a Mèxic, produeix llibres intonsos amb l'ús de tipus mòbils, pràctica abandonada en els últims temps a causa de la practicitat oferta per processos d'impressió com l'offset.
2. La revista IDN (International Designers Network) inclou en les seves edicions un bloc de pàgines amb aquest acabat.

## Referències

* ↑ Celia Martínez Cabetas (dir.); Lourdes Rico Martínez (dir.). Diccionario técnico Akal de conservación y restauración de bienes culturales. Ediciones AKAL, 3 setembre 2003, p. 438–. ISBN 978-84-460-1227-6 [Consulta: 1r juliol 2012].

## Vegeu també

* Enquadernador
* Enquadernació
* Copista
* Llibre
* Quadern (relligat)